【獨門秘技】「超超比」同父實識跑谷草
2024年04月30日 19:30
東網電視
更多新聞短片
「風火恆雲」愈跑愈進步,遲早突破四班。
姚本輝與班德禮今季合作34次,成績7冠3亞3季,上名率38.2%,不過若只計10倍以下有飛馬,19次取7冠1亞3季,上名率57.9%,今次兩人合作兩駒,第9場的「太陽拍檔」近兩仗都有提供,但返三班似乎馬房信心不足,票數軟弱,但陣上走勢確不差,昨日雖然依然無飛,但仍會選作配腳。
至於另一合作第2場的「風火恆雲」,昨日賠率比預期熱得多,值得留意,第3戰已於田草1400米打開勝門,質素肯定不弱,贏完再出仍入位,喼住進步,到近兩仗嘗試跑一哩,前仗14檔留得後末段略追,上仗好檔跟守中間位置,後追第4只輸兩個多馬位,已試準一哩,不過今仗卻轉到谷草,季初曾試一次谷閘跑第7名但只輸個多馬位,末段都好肯追,而「風火恆雲」在港同父馬,「盛世名駒」曾勝谷草1200米,另一「超超比」更3勝谷草中距離,所以今次安排轉到谷草角逐,肯定有的放矢。
另一提供第5場「美麗緣分」,蔡明紹之前搞唔掂,上仗潘頓接手跑泥地,今次返谷草排內檔,應有耳目一新走勢。■西門獨
西門獨Q過關
第2場3風火恆雲
拖 9勇晉當銳10果然得12長發
第5場10美麗緣分
拖 2多多配合3風中勁松6金莊令